C 275/102
FI
Euroopan unionin virallinen lehti
18.7.2022
1.6 EU:n sääntelykehyksen avulla on varmistettava, että tulevien vuosikymmenten kilpailukykyisimmät yritykset toimivat kestäväpohjaisten ja vähähiilisten liiketoimintamallien edelläkävijöinä.
ETSK onkin vakaasti sitä mieltä, että sääntelyllä olisi luotava mahdollisuuksia uusien teknologioiden kehittämiselle ja käyttöönotolle markkinoilla, mukaan lukien kysyntäpuolen toimenpiteet edelläkävijämarkkinoiden luomiseksi ja vähähiilisten tuotteiden kulutuksen edistämi­ seksi.
Lisäksi kaikille 55-valmiuspaketissa esitetyille säädösehdotuksille olisi tehtävä kilpailukykyvaikutusten arviointi kestävän kehityksen tavoitteisiin liittyvät periaatteet huomioon ottaen, jotta kaikki yrityksiin kohdistuvat vaikutukset ymmärrettäisiin asianmukaisesti.
1.7 ETSK:n vankkumattomana näkemyksenä on, että erityistä huomiota on kiinnitettävä niihin talouden aloihin, joilla toimii paljon mikro- ja pk-yrityksiä.
Mikro- ja pk-yritykset voivat vauhdittaa Euroopan talouden vähähiilistämistä edistävien tuotteiden ja ratkaisujen innovointia.
1.8 Koska ilmastoon ja luonnon monimuotoisuuteen liittyvät kriisit kytkeytyvät toisiinsa, toimintapolitiikan on ehdottoman tärkeää olla johdonmukaista.
Energian ja raaka-aineiden käytön väheneminen kiertotalouden myötä täydentää uusia teknologioita.
Alakohtaisista strategioista ja rahoitusmalleista olisi tehtävä 55-valmiuspaketin tavoitteiden mukaisia esimerkiksi varmistamalla, että maanomistajille, maan käyttäjille tai viljelijöille maksetaan korvausta maaperän toimimisesta luonnollisena hiilivarastona ja että ympäristölle haitalliset tuet lopetetaan.
1.9 On olennaisen tärkeää tiedottaa selkeästi ja rehellisesti ilmastoneutraaliuden saavuttamiseksi vuoteen 2050 mennessä tarvittavien järeiden ja laaja-alaisten toimien kustannuksista ja hyödyistä.
Nämä muutokset vaikuttavat kaikkiin toimialoihin ja alueisiin, eivätkä hyödyt välttämättä näy heti.
Laajan tuen varmistaminen edellyttää kaikilta yhteiskunnan jäseniltä ennennäkemättömän vahvaa ymmärrystä ja sitoutumista.
2.
Lausunnon antamisperuste ja rakenne 2.1 Käsillä olevassa lausunnossa esitetään ETSK:n kokonaisnäkemys komission 14. joulukuuta ehdottamasta 55-valmiuspaketista.
Siinä painotetaan tarvetta toteuttaa paketin avulla sosiaalisesti oikeudenmukainen, kilpailukykyä edistävä ja vihreä siirtymä.
ETSK antaa erilliset lausunnot paketin kaikista asiaankuuluvista säädösehdotuksista.
2.2 ETSK korostaa, että 55-valmiuspaketti tulee kytkeä YK:n Agenda 2030 -toimintaohjelmaan ja kestävän kehityksen tavoitteisiin, joita komitea on ilmaissut tukevansa aiemmissa lausunnoissaan.
Kestävän kehityksen tavoitteet ovat erityisen hyödyllisiä, koska ne ovat maailmanlaajuisia ja kattavat paitsi komission esittämän paketin taustavaikuttimena olevan kiireellisen ilmasto-ongelman myös muut taloudellisen ja sosiaalisen kestävyyden kannalta välttämättömät tavoitteet, jotka on täytettävä, jotta paketin täytäntöönpano onnistuisi.
Seuraavassa esitettävä lausunto pohjautuu näin ollen YK:n kestävän kehityksen tavoitteiden kolmeen keskeiseen päämäärään.
3.
Perusperiaatteet – ETSK:n erityiset näkemykset komission asiakirjasta Sosiaalisesti oikeudenmukainen siirtymä 3.1 ETSK ehdottaa päätöslauselmassaan Euroopan tulevaisuutta käsittelevästä konferenssista ”uutta kertomusta Euroopalle: kertomusta, joka yhdistää Euroopan kaukaisen historian ja lähimenneisyyden tähän päivään ja tarjoaa vision tulevaisuudesta, joka perustuu rajatylittävään yhteistyöhön ja Europan kansojen välisten yhteyksien lujittamiseen ja jonka perusperiaatteita ovat yhteisvastuu, sosiaalinen oikeudenmukaisuus, sukupolvien välinen yhteistyö, sukupuolten tasa-arvo, kestäväpohjainen hyvinvointi ja oikeudenmukainen vihreä siirtymä ja digitalisaatio.
Julkista tukea näille arvoille on ehdottomasti lisättävä, jotta kasvu- ja hallintomallista voidaan muokata kestäväpohjaisempi, jotta voidaan rakentaa tasa-arvoisempi yhteiskunta ja jotta kansalaisyhteiskunnan organisaatioille voidaan antaa keskeinen sija uudelleenrakenta­ misessa ja elpymisessä” (1).
ETSK uskoo vakaasti, että hyvin suunniteltuna 55-valmiuspaketin täytäntöönpano edistää tämän uuden kertomuksen toteutumista.
3.2 ETSK on myös todennut, että keskeisenä tavoitteena tulee olla oikeudenmukainen ja kestäväpohjainen elpyminen covid-19-kriisistä ja sitä kautta osallistavamman yhteiskunnan luominen, kestävän kilpailukyvyn rakentaminen ja yhteistyöhenkisen ilmapiirin aikaansaaminen, samalla kun otetaan kaikilta osin huomioon toisiinsa kietoutuvat sosiaaliset, taloudelliset, demokraattiset ja väestöön ja ilmastoon liittyvät kriisit EU:n jäsenvaltioissa, vihreän ja digitaalisen siirtymän
(1)
Uusi kertomus Euroopalle – ETSK:n päätöslauselma Euroopan tulevaisuutta käsittelevästä konferenssista, kohta 2.1 (EUVL C 286, 16.7.2021, s. 1).